Source: https://prometheus.sk/2-z-dani-mozete-este-stale-poukazat/
Timestamp: 2020-07-12 11:55:21+00:00

Document:
2 % z daní môžete ešte stále poukázať! – Spoločnosť Prometheus
TOPICS:#dve percenta z daní#Spoločnosť Prometheus
Publikoval: Prometheus 13. mája 2020
Spoločnosť Prometheus pôsobí na Slovensku už tridsať rokov. Je jediným dlhodobo fungujúcim občianskym združením obhajujúcim záujmy sekulárnych občanov (ateistov, etikov, humanistov, skeptikov a pod) v slovenskej spoločnosti.
Čo všetko sme urobili za posledné dva roky hovorí náš web, ale napríklad aj Správa o činnosti Spoločnosti Prometheus z posledného Valného zhromaždenia v novembri 2019. Napriek podávaným projektom a žiadostiam našu činnosť štát žiadnym spôsobom nepodporuje – za tridsať rokov našej činnosti nás štátne orgány podporili sumou 0,00 €. Žijeme len z členských príspevkov, poukázaných 2 % z daní a darov. O tom hovorí aj Správa o hospodárení z už spomínaného Valného zhromaždenia SP. Finančných prostriedkov nemáme veľa, aj preto je každá podpora našich aktivít mimoriadne dôležitá. Snažíme sa získané finančné prostriedky využiť účelne, hospodárne a vecne na naše aktivity.
Podporte našu činnosť, činnosť Spoločnosti Prometheus – združenia svetských humanistov poukázaním 2 % z daní. Stačí vyplniť editovateľné Tlačivo o poukázaní 2 % daní za rok 2019. Stiahnete si ho kliknutím na zvýraznený text. Pandémia koronavírusu Kovid-19 výrazne zasiahla do našich životov. Ale v reakcii na ňu, prijaté legislatívne opatrenia vlády, podporené celým parlamentom, nám všetkým umožňujú v tomto roku podporiť činnosť občianskych združení aj po 30. apríli. Hovorí o tom znenie novely – prijaté 2. apríla 2020 – zákona č. 595/2003 Z. z. O dani z príjmov, kde k termínom poukázania 2% bolo prijaté:
Dôvodová správa k §22 vysvetľuje:
Návrh tohto zákona určuje len špeciálnu lehotu pre podanie vyhlásenia o poukázaní podielu zaplatenej dane a potvrdenia o zaplatení dane, pričom podmienky a spôsob sa posudzujú podľa ustanovení ZDP. Podľa odseku 3 môžu prijímatelia podielu zaplatenej dane uvedený v § 50 ZDP, počas obdobia pandémie použiť finančné prostriedky získané z asignácie dane z roku 2018 na pomoc pri zmiernení negatívnych následkov pandémie a to bez ohľadu na skutočnosť, či mali takúto činnosť uvedenú v rámci ich predmetu činnosti alebo nie.
30) § 50 ods. 1 a 3 zákona č. 595/2003 Z. z. O dani z príjmov v znení neskorších predpisov.
31) § 50 zákona č. 595/2003 Z. z. O dani z príjmov v znení neskorších predpisov.
32) § 39 ods. 7 zákona č. 595/2003 Z. z. O dani z príjmov v znení neskorších predpisov.
33) § 50 ods. 4 zákona č. 595/2003 Z. z. O dani z príjmov v znení neskorších predpisov.
Podporte činnosť Spoločnosti Prometheus – združenia svetských humanistov
poukázaním 2 % z daní! Ďakujeme.
Be the first to comment on "2 % z daní môžete ešte stále poukázať!"

References: §22
 § 50
 § 50
 § 50
 § 39
 § 50